open-index/open-wikipedia-markdown huggingface dataset:
Utropia

**Utropia** var en studentavis for studenter ved Universitetet i Tromsø. Avisa startet opp i 1975 og ble utgitt hver fjortende dag gjennom undervisningsåret i et opplag på 5000 og utkom frem til 2016. Avisa var gratis og ble finansiert gjennom semesteravgifta fra studentene og annonser. Avisa var politisk uavhengig, og journalistisk profil ble bestemt av redaksjonen. 

Avisa var oppdelt i en nyhetsdel og en kulturdel, samt en hendelseskalender som opprinnelig het «mens vi venter på Polarinstituttet». Etter at Polarinstituttet ble flyttet nord for polarsirkelen, ble kalendertittelen endret til «mens vi venter på Nord-Norgebanen».

## Historie
Avisa ble opprinnelig startet i 1975. Den var ikke formelt organisert og kom ut uregelmessig. Avisa var da kommunistisk, noe som kom til å vare til ca. 1980. Avisa ble ledet av en redaksjon som tok alle avgjørelser gjennom allmøter. Svært mye av spalteplassen ble i de første årene viet til reportasjer om streiker og 1. mai-tog. På begynnelsen av 1980-tallet fikk upolitisk stoff som musikkanmeldelser og artikler om studentvelferd en større del av spalteplassen. Hvert eneste år gjennom 30 år gikk redaksjonen ut i spaltene og karakteriserte statsbudsjettets studiefinansiering som «en katastrofe». 

Første redaktør var Tage-Stabell Kulø (senere informatikkamanuensis). Aktiviteten steg gradvis fra 1982 til et foreløpig høydepunkt ca. 1994 da redaksjonen talte nesten 50 medlemmer. På tidlig 90-tall begynte avisa å få sitt nåværende sidetall på 28-36 sider.

Avisdesken holdt i årenes løp til i forskjellige bygninger på Universitetet. De fleste årene ble de fleste av redaksjonsmedlemmene rekruttert blant studenter som studerte samfunnsvitenskap og humaniora.

De siste årene ble en gradvis større andel av artiklene skrevet på engelsk, og stadig flere saker var rettet mot utvekslingsstudenter.

Avisa ble lagt ned i desember 2016 etter at avisen hadde slitt med stort underskudd og fikk redusert økonomisk støtte fra Studentparlamentet. Senere ble avisa startet opp igjen med ny organisering og kun som nettavis, da hetende *Midnattsolposten*. 

Etter tre års drift meldte Midnattsolposten i en pressemelding 6. mars 2020 at avisen skulle legges ned på nytt, som følge av manglende rekruttering til styret. Studentforeningen bak Midnattsolposten ble endelig lagt ned og slettet fra Enhetsregisteret og Foretaksregisteret 19. mai 2020.

## Redaktører
Som Midnattsolposten:
* 2019-2020 Maren Irene Gåre Bakkevoll
* 2017-2019 Kirsti Seljenes
Som Utropia:
* 2016 Lene Oline Sedolfsen
* 2015 Mats Johansen Beldo
* 2014 Ida Elise Strøm
* 2013 Barbara Lezs
* 2012 Barbara Lesz
* 2011 Tarjei Knudsen Tvedten
* 2010 Frithjof Eide Fjeldstad
* 2009 Caroline Lang
* 2008 Helene Skjeggestad
* 2007 Tale Severina Halsør
* 2006 Clemet Askheim
* 2005 Askild Gjerstad
* 2004 Maja Sojtaric
* 2003 Eirik Linaker Berglund
* 2002 Audun Rundberg
* 2001 Trine Andreassen
* 2000 Vegar Andreassen
* 1999 Andreas Høy Knudsen
* 1998 Per Steinar Moen
* 1997 Martin Tjersland

## Referanser


## Eksterne lenker
* ubdigital.uit.no Utropia skannet avisarkiv
* Utropia
* Midnattsolposten
Lu (stat)

**Lu** (kinesisk: 魯, pinyin: *Lǔ*; eller 魯國, *Lǔ Guó*; W.-G.: *Lu Kuo*) var en oldtidsstat i Kina i Vår- og høstannalenes tid og De stridende staters tid i Zhou-tiden. 

Staten ble grunnlagt på 900-tallet f.Kr. Herskerne hadde familienavnet *Ji*. Den første var hertug Ji Boqin, sønn av  Ji Dan, den gang statsminister av Zhou. Statens territorium var for det meste i det sørvestre hjørne av det som i dag er provinsen Shandong, og hovedstaden var Qufu. Staten opplevde nedgangstider i Vår- og høstannalenes tid. Den politiske makten i Lu ble da splittet i tre, og delt mellom de mektige landherrene Jisun, Mengsun og Shusun. I 256 f.Kr. ble Lu annektert av staten Chu.

Lu var hjemlandet til vismannen Konfucius. *[[Vår- og høstannalene]]* ble skrevet av ham som en historikekrønike for staten.

## Fyrster av Lu
Herskerne av Lu herledet sine slektslinger tilbake til Zhou Gong Dan (hertug Dan av Zhou), bror til grunnleggeren av Zhoudynastiet. Fyrstene av bar i Zhou-dynastiets føydalsystem tittelen *gong*, dom hiskorikerne har valgt å oversette med «hertug». De skjematisk tildelte posthume herskernavnene som de i dag er kjent under, er sammensatt av bestanddelene Lu+*[posthumt navn]*+Gong zusammen, som kan oversettes som «hertug [navn] av Lu».

## Litteratur
* Michael Loewe (utsg.): *“The Cambridge history of ancient China”: from the origins of civilization to 221 B.C.* Cambridge Univ. Press, Cambridge u. a. 2006, ISBN 0-521-47030-7.
* Herrlee G. Creel: *“The birth of China”: a study of the formative period of Chinese civilization.* Ungar Publ., New York, NY 1979, ISBN 0-8044-6093-0.
* Robert H. Mathews: *“Mathews’ Chinese-English dictionary”: a Chinese-English dictionary compiled for the China Inland Mission.* Harvard Univ. Press, Cambridge, Mass. 2000, ISBN 0-674-12350-6.
Jin (stat)

**Jin** (kinesisk: 晋; pinyin: *Jìn*) var en av de mektigste statene i Vår- og høstannalenes tid i Kina. Hovedstaden var Jiang.

I 403 f.Kr., ved slutten av Vår- og høstannalenes tid ble Jin splittet opp i tre, i henholdsvis Han, Zhao og Wei. Denne delingen blir av noen betraktet som innledningen som den påfølgende epoken i oldtidens kinesiske historie, De stridende staters tid. I denne perioden oppnådde alle disse tre nye statene en viss prominens. 

## Hovedsteder
Hovedstaden ble flyttet på en rekke ganger. Først var den Tang (唐) i det som i dag er fylket Yicheng (翼城縣), alternerende med Jin (晉) i Linfen (臨汾). I eller før 746 f.Kr. var hovedstadssetet flyttet til Quwo (曲沃) i dagens fylke Wenxi (聞喜縣). Et århundre senere etablerte hertug Xian (献公) seg, olg dermed sin hovedstad, i Jiang (絳) sørøst i fylket Yicheng. Den siste hovedstaden var Xintian (新田) i Houma (侯馬), etablert av hertug Jing (599 -581 f.Kr.).
Sørli

**Sørli** er ei bygd og en tidligere selvstendig kommune i Trøndelag fylke, i dag en del av Lierne kommune. Sørli består av ca. 22 grender: Aunet, Aspneset, Ulland, Totland, Devika, Gåsbakk, Mebygda, Straumsmoen, Jule, Skåle, Østborg, Stuggunesset, Bakken, Linesset, Sundvika, Skogmoen, Inderdalen, Gjertsåsen, Berglia og Tangen. Nyborg og Arvaslia er ikke lengre bebodd.  

Lierne ble delt i Sørli og Nordli kommuner 1. juli 1915. Lierne var i sin tur skilt ut fra Snåsa kommune 1. januar 1874. 
Da Sørli ble etablert som egen kommune hadde den 739 innbyggere. 1. januar 1964 ble Sørli og Nordli kommuner slått sammen og dannet på nytt Lierne kommune. Sørli hadde ved sammenslåingen 898 innbyggere.

Bygda ligger ved fylkesvei 765, sørøst for kommunesenteret Nordli. Sørli skole er en 1-10-skole med 100 elever (pr 2016). 

## Bedrifter
Lierne lefsebakeri lå i Sørli, og gründeren John Helge Inderdals nye bedrift Drømmebakeriet lå også her. I mai 2017 ble konkursboet kjøpt opp av Baxt og drives nå som Baxt Lierne, med ca 50 ansatte, og er en viktig arbeidsplass i Sørli.

Blåfjell AS driver innlandsoppdrett av røye, og håndterer alt fra innsett av egg til slakting.

Liskifer AS har brudd og foredling av skiferprodukter.

Sørli Skog AS er et skogdriftsfirma

## Referanser
Nordli

**Nordli** er ei bygd og en tidligere kommune (1915-1964) i Trøndelag, i dag en del av Lierne.  

Lierne ble delt i Sørli og Nordli kommuner 1. juli 1915. Lierne var i sin tur skilt ut fra Snåsa kommune 1. januar 1874. 
Da Sørli ble etablert som egen kommune hadde den 863 innbyggere. 1. januar 1964 ble Nordli og Sørli kommuner slått sammen og dannet på nytt Lierne kommune. Nordli hadde ved sammenslåingen 1&nbsp;147 innbyggere.

Nordli kommune hadde en utstrekning på 1538 km², og omfattet foruten hovedbygda Nordli/Sandvika også grendene Kveli og Tunnsjøen.

## Referanser
Nord-Frøya

**Nord-Frøya** er en tidligere selvstendig kommune i Trøndelag. Nord-Frøya ble opprettet som egen kommune 1. januar 1906 da Frøya ble delt i Nord- og Sør-Frøya.

Nord-Frøya hadde ved etableringen 3&nbsp;972 innbyggere.

1. januar 1964 ble Nord-Frøya og Sør-Frøya igjen slått sammen til kommunen Frøya. Nord-Frøya hadde ved sammenslåingen 4&nbsp;348 innbyggere.

## Se også
* Kommunestyrevalg i Nord-Frøya kommune

## Litteratur
*
Han (stat)

**Han** (tradisjonell kinesisk: 韓, forenklet kinesisk: 韩, pinyin: *Hán*) var en stat i De stridende staters tid i Kina. Hovedstaden var Xinzheng, ikke langt sør for Det østlige Zhou-dynastiets hovedstad Chengzhou (ved det moderne Luoyang).

Han-territoriet blokkerte staten Qins adkomst til den nordkinesiske slette, og staten Han ble derfor stadig mål for militærekspedisjoner fra Qin. Selv om Han hadde gjennomført en rekke reformer som styrket statsdannelsen, særlig under den berømte rettsfilosofen Shen Buhai, klarte den aldri å sette en stopper for angrepene fra Qin. Den ble faktisk den første av de seks statene som ble erobret av Qin, noe som åpnet veien for Qin-dynastiet.

Qin-invasjonen av Shangdang-kommanderiet var opptakten til det blodigste slaget som skulle bli utkjempet i hele denne perioden, nemlig slaget ved Changping i 260 f.Kr..

## Liste of Han-herskere

* Markgreve Jing av Han
* Markgreve Lie av Han
* Markgreve Wen av Han
* Markgreve Ai av Han
* Markgreve Zhuang av Han
* Markgreve Zhao av Han
* Kong Xuanhui av Han
* Kong Xiang av Han
* Kong Xi av Han
* Kong Huanhui av Han
* Kong An av Han
Kongur Tagh

**Kongur Tagh** (mongolsk: Хонгор Таг, eller kinesisk **Kongur Shan** 公格尔山; pinyin: *Gōnggé'ěr Shān*) er høyeste fjelltopp i Pamir i Kina. Den kalles også ved kortformen ***Kongur***. 

Fordi den ligger så fjernt, og skjult bak omliggende fjell, ble den ikke oppdaget før i 1900.

Et første forsøk på å bestige fjellet ble gjort i 1956, men det måtte avbrytes. Det var ikke før i 1981 at toppen ble nådd av en britisk fjellklatrerekspedisjon bestående av Chris Bonington, Al Rouse, Peter Boardman og Joe Tasker.

## Referanser


## Litteratur
* Michael Ward: «The Kongur Massif in Southern Sinkiang», i *The Geographical Journal*, Vol. 149, No. 2 (Jul., 1983), s. 137-152.

## Se også
* Liste over verdens høyeste fjell
Tonkinbukten

**Tonkinbukten** (eller **Beibubukten**) er en utløper av Sør-Kina-havet. Navnet er avledet av den vietnamesiske landsdelen Tonkin.

Øya Hainan (en egen kinesisk provins) og Leizhouhalvøya (tilhører Guangdongprovinsen) avgrenser Tonkinbukten i øst. I nord ligger den kinesiske provinsen Guangxi, og i vest er Vietnam. Mot sør åpner bukten seg mot resten av Sørkinahavet. Mellom Leizhou og Hainan er Qiongzhoustredet.

Bukten er omkring 90&nbsp;000 km² stor. Største dybde er bare 70 m. Song Hong (Den røde elv) munner ut i bukten. De viktigste havnebyene er Haiphong i Vietnam, Beihai (Peihai) på det kinesiske fastland, og Haikou på Hainan (mot  Qiongzhoustredet).

En av de mest kjente severdighetene i bukten er Hạ Long-bukten i Vietnam.

Det alternative navnet *Beibu* («Nordbukten») har begynt å få gjennomslag fordi Tonkin på en rekke asiatiske språk også kan bety Tokyo.

## Se også
*Tonkin-episoden

## Referanser


## Eksterne lenker
*
Englischer Garten

**Englischer Garten** (den engelske haven) i München er med 3,7 km² et av de største parkanlegg i verden. Det er noe større enn New Yorks Central Park, men mindre enn Bois de Boulogne i Paris, Phoenix Park i Dublin og Grunewald i Berlin.

Den ble anlagt fra slutten av 1700-tallet av kurfyrst Carl Theodor.


Fil:Munich, 2013 (10383018573).jpg|
Fil:Sckell - Karl Theodor - Rumford.jpg|
Fil:Kleinhesseloher_See_mit_Denkmal_und_Biergarten.jpg|
Fil:Englischer_garten_fg02.jpg|
Fil:Harmlos F.J.Schwanthaler 1803.jpg|
Fil:Englischer garten fg01.jpg|


## Eksterne lenker
* muenchen.de
Mebibyte

**Mebibyte** er en enhet for måling av informasjonsmengde (datamengde).
Mebibyte er ikke en SI-enhet, men enheten er godkjent av International Electrotechnical Commission (IEC).
En mebibyte er lik
220 = 1&nbsp;048&nbsp;576 byte.
Se binærprefiks og megabyte.
Symbolet for mebibyte er **MiB**.

Enheten mebibyte er nært knyttet til enheten megabyte, som enten er lik en mebibyte eller 106 = 1&nbsp;000&nbsp;000 byte, avhengig av sammenhengen.

Mebibyte har samme andvendelsesområde som megabyte, men brukes når en ønsker å unngå megabyte, som er tvetydig i enkelte sammenhenger.

1 mebibyte er lik:
*1024 kibibyte
*1/1024 gibibyte

Og motsatt:
* 1 kibibyte = 1/1024 mebibyte
* 1 gibibyte = 1024 mebibyte

## Referanser
Gibibyte

**Gibibyte** er en enhet for måling av informasjonsmengde (datamengde).
Gibibyte er ikke en SI-enhet, men enheten er godkjent av International Electrotechnical Commission (IEC).
En gibibyte er lik
230 = 1&nbsp;073&nbsp;741&nbsp;824 byte.
Se binærprefiks og gigabyte.
Symbolet for gibibyte er **GiB**. 

Enheten gibibyte er nært knyttet til enheten gigabyte, som enten er lik en gibibyte eller 109 = 1&nbsp;000&nbsp;000&nbsp;000 byte, avhengig av sammenhengen.

Gibibyte har samme andvendelsesområde som gigabyte, men brukes når en ønsker å unngå gigabyte, som er tvetydig i enkelte sammenhenger.

1 gibibyte er lik:
*1024 mebibyte
*1/1024 tebibyte
*8 gibibit

Og motsatt:
* 1 mebibyte = 1/1024 gibibyte
* 1 tebibyte = 1024 gibibyte
* 1 gibibit = 1/8 gibibyte

## Referanser
Tebibyte

**Tebibyte** er en enhet for måling av informasjonsmengde (datamengde).
Tebibyte er ikke en SI-enhet, men enheten er godkjent av International Electrotechnical Commission (IEC).
En tebibyte er lik
240 = 1&nbsp;099&nbsp;511&nbsp;627&nbsp;776 byte.
Se binærprefiks og terabyte.
Symbolet for tebibyte er **TiB**.

Enheten tebibyte er nært knyttet til enheten terabyte, som enten er lik en tebibyte eller 1012 = 1&nbsp;000&nbsp;000&nbsp;000&nbsp;000 byte, avhengig av sammenhengen.

Tebibyte har samme andvendelsesområde som terabyte, men brukes når en ønsker å unngå terabyte, som er tvetydig i enkelte sammenhenger.

1 tebibyte er lik:
*1024 gibibyte
*1/1024 pebibyte

Og motsatt:
* 1 gibibyte = 1/1024 tebibyte
* 1 pebibyte = 1024 tebibyte
Pebibyte

**Pebibyte** er en enhet for måling av informasjonsmengde (datamengde).
Pebibyte er ikke en SI-enhet, men enheten er godkjent av International Electrotechnical Commission (IEC).
En pebibyte er lik
250 = 1&nbsp;125&nbsp;899&nbsp;906&nbsp;842&nbsp;624 byte.
Se binærprefiks og petabyte.
Symbolet for pebibyte er **PiB**.

Enheten pebibyte er nært knyttet til enheten petabyte, som enten er lik en pebibyte eller 1015 = 1&nbsp;000&nbsp;000&nbsp;000&nbsp;000&nbsp;000 byte, avhengig av sammenhengen.

Pebibyte har samme andvendelsesområde som petabyte, men brukes når en ønsker å unngå petabyte, som er tvetydig i enkelte sammenhenger.

1 pebibyte er lik:
*1024 tebibyte
*1/1024 exbibyte

Og motsatt:
* 1 tebibyte = 1/1024 pebibyte
* 1 exbibyte = 1024 pebibyte

## Referanser
Exbibyte

**Exbibyte** er en enhet for måling av informasjonsmengde (datamengde).
Exbibyte er ikke en SI-enhet, men enheten er godkjent av International Electrotechnical Commission (IEC).
En exbibyte er lik
260 = 1&nbsp;152&nbsp;921&nbsp;504&nbsp;606&nbsp;846&nbsp;976 byte.
Se binærprefiks og exabyte.
Symbolet for exbibyte er **EiB**.

Enheten exbibyte er nært knyttet til enheten exabyte, som enten er lik en exbibyte eller 1018 = 1&nbsp;000&nbsp;000&nbsp;000&nbsp;000&nbsp;000&nbsp;000 byte, avhengig av sammenhengen.

Exbibyte har samme andvendelsesområde som exabyte, men brukes når en ønsker å unngå exabyte, som er tvetydig i enkelte sammenhenger.

1 exbibyte er lik:
*1024 pebibyte

Og motsatt:
* 1 pebibyte = 1/1024 exbibyte

## Referanser
Eib

**EIB** er en forkortelse som kan stå for:

* European Investment Bank, EUs finansielle institusjon
* Even in Blackouts, et amerikansk band
* Expert Infantryman Badge
* Exbibit (**Eib**)
* Exbibyte (**EiB**)
* Element Interconnect Bus
* European Installation Bus, en kommunikasjonsprotokoll som nå er en del av standarden KNX
* Excellence In Broadcasting, se *[[The Rush Limbaugh Show]]*
* *[[Brothers in Arms: Earned in Blood]]*, et videospill for Xbox
Daqin

**Da Qin** (kinesisk: 大秦, pinyin: *Dàqín*, Wade-Giles: *Ta-ch'in*, også romanisert *Ta-ts'in*) var det kinesiske navnet på Romerriket, men ble også brukt om Midtøsten. Oversatt betyr det «Store Qin». *[[Qin-dynastiet|Qin]]* er det dynastiet som første gang samlet Kina og etablerte det kinesiske keiserrike i 221 f.Kr., slik at uttrykket *Da Qin* må ha oppstått ut fra oppfatningen av at Romerriket var et motstykke til det. Det var åpningen av *«[[Silkeveien]]»* på 200-tallet f.Kr. som fikk kineserne til å se på Romerriket som et  motstykke til Det kinesiske rike. Romerne holdt til i det vestlige enden av Silkeveien; kineserne i den østre; derav det «speilvendte» navnet. 

Det synes som om kineserne aldri trengte helt fram til Romerriket i antikken, skjønt general Ban Chao førte en ekspedisjon på 70&nbsp;000 mann i år 97 e.Kr. som nådde så langt vest som Kaspihavet. Ban Chaos sendemann, Gan Ying, kom enda nærmere, frem til Svartehavets bredder. Gan Ying utarbeidet en detaljert beskrivelse av Romerriket, men det anses at den baserte seg på annenhånds informasjon.

Navnet «Daqin» for Roma ble benyttet på kinesiske kart så sent som på 1500-tallet.

## Referanser
Ken Hensley

**Kenneth William David «Ken» Hensley** (1945–2020) var en britisk sanger, gitarist, keyboardspiller og låtskriver. Han var best kjent fra sin tid som keyboardist i Uriah Heep (1970–1980). 

Det var Hensley som la grunnlaget for de fleste av Uriah Heeps hits på 1970-tallet, blant annet «Lady In Black», «July Morning», «The Wizard» og «Sunrise». Han var aktiv frem til sin død og var bosatt i Alicante i Spania.

## Biografi
Etter å ha lært å spille gitar som tolvåring deltok Hensley i flere mindre band. I 1965 dannet han bandet The Gods sammen med gitarist Mick Taylor, som senere ble medlem av The Rolling Stones. Senere medlemmer av The Gods var Greg Lake (senere King Crimson og Emerson, Lake & Palmer), John Glascock (senere Jethro Tull), Joe Konas, samt Paul Newton og Lee Kerslake som begge senere ble med i Uriah Heep. Bandet spilte inn tre studioalbum, derav et under pseudonymet Head Machine. Newton forlot The Gods i 1967 for å bli med i bandet Spice, som senere endret navn til Uriah Heep. Etter at The Gods ble oppløst i 1969 ble Hensley med i bandet Toe Fat. Sammen spilte de inn ett album før han forlot bandet og gikk til Uriah Heep.

### Uriah Heep
Hensley ble med i Uriah Heep i februar 1970 og sammen spilte de inn 13 studioalbum og et konsertalbum. Han spilte også inn to soloalbum i den tiden. Han forlot bandet i 1980 på grunn av retningen bandet hadde tatt musikalsk.

### Konserter i Norge
Hensley hadde blant annet konsert i Oslo Spektrum i 2004. Han deltok på «Summer Party» i Fredrikstad og høsten 2006 spilte han på Vinjerock som ble arrangert på Eidsbugarden i Jotunheimen.

## Referanser


## Eksterne lenker
* 
* 
* 
*  Offisiell hjemmeside for Uriah Heep før 1986
*   Offisiell hjemmeside for Uriah Heep
Gib

Gib, GiB eller GIB kan være forkortelser for:

* Gibibyte, GiB, 230 av enheten byte
* Gibibit, Gib, 230 av enheten bit
* Gibraltar, britisk territorium ved Middelhavet
Kompresjonsforhold

En motors **kompresjonsforhold** betegner forholdet mellom det totale volumet over stempelet når det står i bunnen av sylinderen (nedre dødpunkt), og volumet over stempelet når det står øverst i sylinderen (øvre dødpunkt). Forholdet gjengis som for eksempel 11.0:1

Kompresjonsforhold i dieselmotorer er en del høyere enn i bensinmotorer.

## Se også
*Takt (motor)
Bjørgvin

**Bjørgvin** kan vise til:

* Bjørgvin bispedømme
* Bergen – Bjørgvin er en tidligere form av navnet
* Bjørgvin (avis) &ndash; en avis utgitt i Bergen omkr. 1815
* Bjørgvin marknad – en viking- og middelalderfestival i Bergen
* Bjørgvin videregående skole – en tidligere videregående skole i Bergen
Drage (leketøy)

En **drage** eller **drake** er et lett, menneskeskapt objekt som er laget for å fly i vinden. Det nødvendige løftet som får dragen til å fly, skapes når dragen tvinger av en del av luftstrømmen nedover. I tillegg til løftet, skaper denne avbøyningen en vannrett kraft langs vindretningen. Denne kraften blir motvirket av spenningen i en eller flere liner som holdes av personen nede på bakken som flyr dragen. Drager som holdes med mer enn én line, kan styres ved at man trekker i de forskjellige linene med forskjellig styrke.

I tillegg til drager som hovedsakelig er designet for å løfte seg selv, finnes det drager som er designet for å skape et betydelig tilleggsløft, og som kan trekke operatøren etter seg på ski eller lignende (Kiteboarding).

## Se også
* Kiteboarding

## Referanser


## Eksterne lenker
*
Syndebukk

**Syndebukk** er et menneske eller en gruppe mennesker som urettmessig blir tildelt skyld og ansvar for feil, fiaskoer eller andre konfliktfremkallende forhold. 

Begrepet blir i dag praktisk talt kun brukt i overført betydning om en person eller en gruppe mennesker som blir tildelt skyld for en katastrofe, problemer eller en situasjon som vedkommende ikke kunne påvirke.

Å utpeke syndebukker i moderne forstand har vist seg å være et viktig propagandaredskap og politisk verktøy. For eksempel utpekte nazistene jødene som de ansvarlige for det økonomiske uføret og den politiske kollapsen i Tyskland. Grupper som tradisjonelt har blitt utpekt til syndebukker i forskjellige sammenhenger har gjerne omfattet negre, innvandrere, kommunister, kapitalister, hekser, kvinner, fattige, jøder, spedalske, homofile, funksjonshemmede, sigøynere, tatere og en lang rekke andre grupper, oftest minoritetsgrupper.

I postindustrialiserte samfunn blir det å utpeke minoritetsgrupper som syndebukker i stadig sterkere grad fordømt. 

## Se også
* Prügelknabe, hoffgutt av lav rang som i tidligere tider mottok prylestraff som stedfortreder for en adelsgutt eller prins
* Offer
* Skamstraff
* Mobbing

## Referanser


## Eksterne lenker
*
Ole Robert Sunde

**Ole Robert Sunde** (født 1952) er en norsk forfatter og lyriker. Han debuterte i 1982 med diktsamlingen *Hakk i hæl*.

I 2007 fikk han Gyldendalprisen for hele sitt forfatterskap. Han ble kåret til vinner av P2-lytternes romanpris for 2017 for *Penelope er syk*. For denne boka mottok han også Sørlandets litteraturpris 2018 i kategori skjønnlitteratur.

## Bibliografi
* *Hakk i hæl* &ndash; dikt (1982)
* *Fra dette punktet trekker jeg en omkrets* &ndash; dikt (1983)
* *Den lange teksten historie* &ndash; roman (1984)
* *Kontrapunktisk* &ndash; roman (1987)
* *4. person entall* &ndash; essays (1990)
* *Naturligvis måtte hun ringe* &ndash; roman (1992)
* *En ordinær høyde* &ndash; roman (1994)
* *Støvets applaus* &ndash; essays (1995)
* *All verdens småting* &ndash; tekster (1996)
* *Den sovende stemmen* &ndash; roman (1999)
* *Der hvor vi er lykkelige* &ndash; Essays (2000)
* *Løsøre* &ndash; tekster (2003)
* *Jeg er som en åpen bok* &ndash; roman (2005)
* *Kalypso* (2006)
* *Jeg er et vilt begrep* (2007)
* *Selvomsorg* (2010)
* *Krigen var min families historie* (2012) - nominert til Nordisk råds litteraturpris
* *Hvorfor er vannet vått*, barnebok, Gyldendal (2013)
* *Verden uten ende*, essays (2014)
* *Tenk fort*, roman, Gyldendal (2016)
* *Penelope er syk*, roman, Gyldendal (2017)
**Jeg føler meg uvel*, roman, Gyldendal (2019)

## Priser
*  Aschehougprisen 
*  Gyldendalprisen 
*  P2-lytternes romanpris
*  Sørlandets litteraturpris

## Referanser


## Kilder
*Presentasjon av Ole Robert Sunde i Forfatterkatalogen på Forfattersentrums nettsider

## Eksterne lenker
* Ole Robert Sunde i NRK Forfatter
* Ole Robert Sunde i Dagbladet Forfatter
* Ole Robert Sunde i Aftenposten Alex
* Ole Robert Sunde i Au petit garage
Hovedstadsguvernementet (Bahrain)

**Hovedstadsguvernementet** (arabisk: محافظة العاصمة‎) er et guvernement i Bahrain. Det består av deler av de tidligere kommunene  Al Manamah og Jidd Haffs. Bahrains hovedstad Manama ligger i guvernementet. 

## Referanser
André Oktay Dahl

**André Oktay Dahl** (født 1975) er en norsk jurist, organisasjonsmann og politiker. Han var stortingsrepresentant for Akershus fra 2001 til 2013. Han representerte Høyre.

## Liv og virke
### Bakgrunn
Han vokste opp i Rælingen og Skedsmo som sønn av regnskapsfører Harald Bredde (1942–) og revisor Ingrid Dahl Bredde (1953–). Han har en biologisk far fra Tyrkia som døde i 1990. Da han reiste til Tyrkia i 2004 for å oppsøke farsslekten, tok han også sitt tyrkiske mellomnavn Oktay.

Han var en dyktig klarinettist som ung, og etter videregående skole avtjente han verneplikten i HMKG Musikkorps. Han studerte deretter jus ved Universitetet i Oslo, hvor han tok juridisk embedseksamen i 2002.
### Politisk engasjement
Mens han gikk videregående skole, var han også formann i Rælingen Unge Høyre. Han var formann i Akershus Unge Høyre fra 1997 til 1998. Dahl var medlem av Rælingen kommunestyre fra 1995 til 1999, medlem av Akershus fylkesting fra 1999 til 2006 og leder i Akershus Høyre fra 2008 til 2012.

Dahl ble stortingsrepresentant for Akershus i 2001, da han rykket inn som vararepresentant for utenriksminister Jan Petersen. Han hadde hovedvekten av sitt virke i Stortingets justiskomité. Han var også medlem av Stortingets 22. juli-komité. Dahl søkte ikke gjenvalg til Stortinget i 2013.

Dahl har vært særlig vært opptatt av overgrep mot kvinner, barn og homofile. Han ble selv utsatt for et seksuelt overgrep som 14-åring. For sitt arbeid knyttet til seksuelle overgrep mot gutter og menn, ble han tildelt DIXI-prisen i 2008. Under Skeive dager i 2009 ble han kåret til Årets æreshomo. Han er nestleder i likestillingssenteret Reform. 

Etter tiden på Stortinget har Dahl arbeidet i PR-byrået Gambit Hill+Knowlton og i arbeidstakerorganisasjonen Unio. I 2021 ble han advokatfullmektig i Advokatfirmaet Elden, og i 2022 politisk seniorrådgiver i Norges Juristforbund.

## Referanser


## Eksterne lenker
* 
* 
* 
*
Gåte

:*For musikkgruppa Gåte, se [[Gåte (band)]]*
 
En **gåte** er et spørsmål med et svar som er ukjent eller vanskelig å finne. Gåter kan være dype filosofiske spørsmål, mysterier en forsøker å løse i vitenskapen, eller en form for underholdning. Det er en prøve på skarpsindighet; å finne svaret på spørsmål som bevisst er uklart formulert. Aristoteles anså metaforen som gåtens opphav,  for alle metaforer rommer et gåtefullt element ved å uttrykke noe for å lede tanken mot selve tingen, men på tilslørt vis. 

Ordet «gåte» kom til heder og verdighet igjen under purismen. «Gåte» avløste det omstendelige «*mørk Tale fremsat for at opløses*» som det het i dansk skriftspråk. Som lånord i dansk er det endret til «gåde».

## Gåtetyper
Det opptrer en rekke forskjellige gåtetyper i folkediktning. De egentlige eller ekte gåtene har vært de vanligste. Det er gåter som er omskrivninger av gjenstander og forhold der en bruker sammenlikninger og besjeling, slik at gjenstandene gir seg ut for å være noe annet enn de egentlig er. De kan være vanskelig å løse hvis en ikke kjenner det gamle bondesamfunnet godt. Andre gåter er nemningsgåter, bygd på omskrivende benevnelser, halsløsingsgåter, som inngår i fortellinger om folk som har reddet livet ved å komme med gåter som er umulige å gjette, læregåter (skolemesterspørsmål), problemgåter, skjemtegåter og flere. Nyere gåter kan være formet som vitser. Svaret på disse er ikke logisk, men er overraskende, absurd, eller danner et ordspill.

Gåter kan også betegne andre oppgaver man skal gjette og finne svaret på, for eksempel rebuser og bokstav- og stavelsesgåter, blant annet karader, anagrammer, logogriffer og annet underholdende hodebry.

## Historikk og utbredelse
Gåter har spilt en rolle i mytologien, for eksempel måtte Ødipus besvare en gåte da han møtte sfinksen, og Odin lurte mange fiender med gåtene sine. 

Man finner gåter i litteraturen, for eksempel som en svært viktig del i av J.R.R. Tolkiens *[[Hobbiten]]*. Det finnes gåter fra norrøn tid og nyere gåter på rim, blant annet fra norsk folkediktning.

## Eksempler
Klassisk eksempel på en gåte fra 1800-tallet:

I rosenlunden blev jeg funden, 
der min moder tabte mig. 
Av kjød og blod er hun oprunden, 
det er ikke jeg. 
Høie herrer har mig båret, 
skarpe kniver har mig skåret. 
Mange har jeg frælst fra nøden, 
mange har jeg dømt til døden. 
HVEM ER JEG ?

:

Sfinksens gåte:

Hvilket dyr er det som: 
Går på fire ben om morgenen. 
Går på to ben om ettermiddagen, 
og går på tre ben om kvelden? 

:

Gåten som djevelen ikke klarte å løse:

Hva er høyere enn det høyeste?
Hva er lavere enn det laveste?
Hva er større enn Gud,
og hva er verre enn djevelen?
Den døde spiser det,
men den levende kan ikke.

:

## Referanser


## Se også
*Halsløsningsgåte
*Kryptomorf gåte
*Paradoks
*Rebus
*Vits

## Eksterne lenker
Det finnes en mengde nettsteder med forskjellige gåter og vitser, og også flere med hodebry, rebuser og ordtak.
* Humoristen.no - gåter
* Innsendte gåter 
* Gåter.no – Samling av gåter i forskjellige kategorier 
* Gåte.no – Gåter og vitser  mange kategorier
* Gåte; fra Bibliotekarstudentens nettleksikon om litteratur og medier (pdf-fil)
Thorstein Treholt

**Thorstein Treholt** (født 13. april 1911 i Skoger i Vestfold, død 17. mars 1993) var en norsk politiker (Ap), som var formann for Stortingets landbrukskomité på 1960-tallet og landbruksminister i to perioder på 1970-tallet. Etter karrieren i rikspolitikken var han fylkesmann i Oppland.

## Liv og virke
### Bakgrunn, utdannelse
Thorstein Treholt kom fra enkle kår, og var sønn av småbruker Ole Thorsteinsen (1873–1917) og Sigrid Olsen (1875–1920). Han mistet begge foreldrene svært tidlig. Faren døde da Thorstein bare var 6 år, og få år etter, da han var 9, døde også moren.

Han giftet seg i 1939 med Olga Lyngstad (1913-1976) fra Øystre Slidre i Valdres. Han tok handelsskole og gikk på Vestfold landbruksskole (1928–1930) og Statens småbrukslærerskole (1933–1934).

### Yrkeskarriere
Fra 1939 var han småbruker i Brandbu, og hadde samtidig forskjellige stillinger i landbruksforvaltningen blant annet som herredsagronom i Brandbu (1939-1947) og reiseinspektør i Driftskredittkassen for landbruket (1948-1949). Han begynte som småbrukslærer ved Valdres landbruksskole i 1945 og var rektor ved skolen fra 1950 til 1960.

### Politisk karriere
Thorstein Treholt var statssekretær i Landbruksdepartementet fra 1954 til 1957, stortingsrepresentant fra Oppland fra 1958 til 1977 og dessuten formann for Stortingets landbrukskomité fra 1961 til 1965. Han var landbruksminister fra 1971 til 1972 og igjen fra 1973 til 1976. 

Treholt var medlem av Nord-Aurdal herredstyre 1952-1955, Brandbu kommunestyre 1960-61 og Gran kommunestyre 1962-1967. Han var fylkesmann i Oppland fra 1976 til 1981. Treholt hadde flere tillitsverv innenfor landbruket blant annet som formann i styret for Statens landbruksbank (fra 1965).

I 1981 ble han utnevnt til kommandør av St. Olavs Orden.

Thorstein Treholt har blitt beskrevet som en «traust sosialdemokrat av den moderate sorten», og var tilhenger av norsk medlemskap i NATO og EF.

Han var far til spiondømte Arne Treholt. Thorstein Treholt levde lenge nok til å oppleve at sønnen ble løslatt fra fengsel.

## Referanser


## Eksterne lenker
*
Petter Schjerven

**Petter Wilhelm Blichfeldt Schjerven** (født 1967) er en norsk programleder, kjent fra *[[Typisk norsk]]* på NRK1. 

Schjerven er cand.mag. med psykologi, norsk, medievitenskap og filosofi i fagkretsen.

Han startet sin underholdningskarriere som skuespiller på Nordstrandrevyen i årene 1984–1986 og var samtidig revysjef i 1985–1986.

På NRK har han vært programleder for tv-produksjoner som *[[Smørøyet]],* ''Typisk norsk'', *Eva og Adam* og *[[Tingenes Tilstand]]*. På TVNorge har han ledet faktaprogrammet *[[Typisk deg]]*. Han har også jobbet med radio og var produsent og medskaper av radioprogrammet *[[Holger Nielsens Metode (radioprogram)|Holger Nielsens metode]]* på NRK P3.

I 2017 kom han ut med boken *Kroppsspråk – forstå det som ikke blir sagt*.

I 2021 deltok han og vant 13de sesong av *[[71° nord – Norges tøffeste kjendis]]*. 

Han fikk Seerprisen i 2005 og ble kåret til beste mannlige programleder under Gullruten 2005.

## Privatliv
Han er bror til skuespiller Erik A. Schjerven og fjernsynsprodusent/fotograf Paal Ritter Schjerven. 

## Referanser


## Eksterne lenker
* 
*
Sentralguvernementet (Bahrain)

**Sentralguvernementet** var et guvernement i Bahrain. Det besto av deler fra de tidligere kommunene  Al Mintaqah al Wusta, Ar Rifa' wa al Mintaqah al Janubiyah, Madinat 'Isa og Sitrah. Sentralguvernementet ble oppløst i 2014, da antallet guvernementer ble redusert til fire.

## Referanser


## Eksterne lenker
* https://web.archive.org/web/20050404195816/http://www.central.gov.bh/
Guy Fawkes

**Guy Fawkes** (1570–1606), også kjent som **Guido Fawkes**, et navn han fikk mens han kjempet for spanjolene i De spanske Nederlandene, tilhørte en gruppe engelske katolikker som planla den mislykkede kruttsammensvergelsen i 1605.

## Liv og virke
### Bakgrunn
Fawkes var født og utdannet i den engelske byen York. Hans far døde da Fawkes var åtte år gammel, hvorpå hans mor giftet seg med en katolsk recusant. Senere konverterte også Fawkes til katolisismen.

### Kamp for katolisismen
Han dro så for å kjempe på den spanske katolske siden mot nederlandske protestantiske reformatorer under åttiårskrigen. Han reiste til Spania for å søke støtte for et katolsk opprør i England, men dette uten suksess. Senere møtte han Thomas Wintour hvor de sammen returnerte til England.

Wintour introduserte Fawkes for Robert Catesby som planla å forøve attentat mot kong Jakob I og gjeninnsette en katolsk monark. Skaperne av komplottet sikret seg leie av kjelleren under House of Lords og Fawkes var personen som ble gitt ansvaret for kruttet som ble lagret der. Etter at myndighetene ble tipset om dette ved et anonymt brev, gjennomsøkte de Palace of Westminster 5. november og fant Fawkes som voktet over eksplosivene. 

De påfølgende dagene ble han avhørt og torturert, og tilsto til slutt. Rett før han skulle henrettes, ved hengning, trekking og kvartering 31. januar, hoppet han ned fra skafottet og brakk nakken. Med dette unngikk han lidelsene som de planlagte lemlestelsene innebar.

## Fawkes i ettertiden

Fawkes ble synonym med kruttsammensvergelsen og har blitt minnet om siden 5. november 1605. Hvert år den 5. november feirer man *Guy Fawkes Night* med fyrverkeri og bål over hele Storbritannia for å markere forsøket. Det er også tradisjon at barna i ukene før datoen lager sin egen «Guy Fawkes-dukke», som så blir brent på bålet. Barna lager da en type halmdukke eller stoffdukke, og setter seg på gaten med dukken og ber om «a penny for the Guy». Disse pengene skulle opprinnelig brukes til å kjøpe klær og utstyr til dukka.

Den årlige åpning av det britiske Parlamentets møter begynner fortsatt (2013) med en symbolsk inspeksjon av kjellerhvelvene under House of Lords. 

Et barnerim har overlevd (i varierende utgaver) opp gjennom århundrene 

:*Remember remember the Fifth of November* 
:*the gunpowder, treason and plot,*
:*I know of no reason why the gunpowder treason*
:*Should ever be forgot.*

Masker av Guy Fawkes er blitt internasjonalt tatt i bruk av folk som i forskjellige sammenhenger vil ta avstand fra eller bekjempe myndighetene eller sider ved moderne kultur.

Fawkes har blitt popularitet gjennom tegnerserien *[[V for vendetta (tegneserie)|V for vendetta]]* fra 1980-tallet og filmen med samme tittel fra 2006. Her er handlingen lagt til moderne tid.

## Referanser


## Litteratur
*
*
*
*
*
*
*
*
*
Britisk folkemusikk

**Britisk folkemusikk** er folkemusikk som har utviklet seg på de britiske øyer. Denne musikken har ofte blitt delt inn etter geografiske områder, som engelsk, irsk, skotsk eller walisisk folkemusikk, eller som stiler tilknyttet enda mindre regioner. Mye av musikk- og instrumenttradisjonene har er imidlertid felles mellom disse delvis kunstige skillelinjene, slik at det også kan vere nyttig å se britisk folkemusikk som helhet.

Noen viktige typer britisk folkemusikk er ballader, sjantier og dansemusikk som jig, reel og hornpipe. Britsisk folkemusikk har også vært en viktig faktor i framveksten av folkrock.

## Undersjangre
*Celtic pop 
*British folk
*Irsk folkemusikk
*Traditional scottish folk
*Celtic fusion
*Contemporary celtic
*Traditional celtic
*Celtic folk
*Celtic gospel
*Scottish Folk
*Traditional irish folk
*Celtic new age
*Celtic rock

## Referanser
Geir Moen

**Geir Anders Moen** (født 1969) er en norsk tidligere friidrettsutøver, og en av tidenes beste norske sprintere, og europamester på 200 meter. Han representerte Moss IL.

## Bakgrunn
Geir Moen er oppvokst i Moss i Østfold. Han var en habil fotballspiller som guttespiller, men var mest kjent for sin hurtighet. Han bestemte seg for å bli sprinter.

Han har senere arbeidet som trener ved Wang videregående skole, deretter som markedssjef i Hydrolift.

## Tidlig karriere
18 år gammel var Moen med på sitt første internasjonale mesterskap, da han fikk plass på det norske stafettlaget i junior-EM. Året etter, under NM på Byrkjelo i 1988, vant han sitt første norske mesterskap for seniorer, på 200 meter. Han fikk sølv på 100 meter samme år.

### NM-medaljer
I løpet av karrieren tok han 18 individuelle NM-titler utendørs, den første i 1988, og 14 år senere, i 2002, vant han både 100 og 200 meter.

### 1994 Europamester
Hans fremste prestasjoner kom under europamesterskapet i friidrett i Helsingfors i 1994, da han vant 200 meter og tok sølv på 100 meter. For disse prestasjonene ble han tildelt Stiftelsen Morgenbladets gullmedalje (Aftenpostens gullmedalje). 

### 1995 Verdensmester
I 1995 ble han verdensmester innendørs på 200 meter. 

Moens personlige rekorder er 10,08 på 100 meter og 20,17 på 200 meter. Dette var norsk rekord på 200 meter frem til 22. september 2007, da norsk-gambiske Jaysuma Saidy Ndure slettet rekorden med et løp på 19,89. Også Moens 10,08 på 100 meter var norsk rekord, frem til 7. august 2007. Da ble også den slått av Ndure med tiden 10,07.

Han vant kongepokalen i 1995 etter norsk rekord på 200 meter, og året etter for norsk rekord på 100 meter.

## Se også
* Mestvinnende utøvere i NM i friidrett

## Referanser


## Eksterne lenker
* 
* 
*  Norske friidrettsutøvere i internasjonale mesterskap – M
Norsk Interesseforening for stamming og løpsk tale

**Norsk interesseforening for stamming og løpsk tale** (**NIFS**) er en organisasjon for personer som lider av dysfemi (stamming) og andre som er interessert i stamming. Foreningens formål er å arbeide for å bedre situasjon for personer som stammer. Den ble grunnlagt i 1976 som *Norsk stammeforening* på Halmrast skole, en internatskole for elever med stamming. Foreningen gikk fra 1988 til 2016 under navnet *Norsk interesseforening for stamme*. 

## Referanser


## Eksterne lenker
* 
*
Historisk arkeologi

**Historisk arkeologi** er arkeologisk forskning i perioder med tilgang på skriftlige kilder. I prinsippet kan historisk arkeologi omfatte alle tidsperioder fra oppfinnelsen av skrift helt frem til nåtid. Arkeologi på moderne søppeldynger har blitt gjennomført i USA. Likevel er den vanlige betydningen av *historisk arkeologi*, arkeologisk forskning på førmoderne samfunn, eller for USA; forskning på materiell kultur etter at europeiske nybyggere kom fra 1600-tallet og frem til 1800-tallet. I USA har det siden 1980-tallet blitt vanlig med forskning på såkalt «historieløse» befolkningsgrupper; slik som afroamerikanere. Med historieløse menes at de skriftlige kildene i liten grad forteller deres historie. I Skandinavia menes det vanligvis med historisk arkeologi; arkeologisk forskning på vikingtid og middelalder.

Historisk arkeologi har i Norge og Sverige en sterk teoretisk tilknytning til arkeologisk forskning i USA. Ettersom arkeologi i USA er et fag som er tett knyttet til antropologi har dette også ført til at faget historisk arkeologi ofte er nært knyttet til en antropologisk måte å studere fortiden. Til forskjell fra arkeologi med bånd til historiefaget; hvor arkeologien sin rolle er å fylle «hullene» i de skriftlige kildene. Et antropologisk arkeologisk forskningssyn anser de skriftlige og materielle kildene som mer likestilt. Arkeologiens betydning som fag er derfor mindre avhengig av tilgangen eller fraværet på skriftlige kilder.
Naurus administrative områder

## Distrikter
Staten Nauru har 14&nbsp;distrikter. Ved hvert distrikt står også antallet **historiske** landsbyer samt areal og befolkning. Landsbyene er i dag enten ubebodde eller ødelagte.

## Valgkretser

Parlamentsmedlemmer blir valgt inn fra åtte valgkretser:
*Aiwo (bestående av distriktet Aiwo)
*Anabar (bestående av distriktene Anabar, Anibare og Ijuw)
*Anetan (bestående av distriktene Anetan og Ewa)
*Boe (bestående av distriktet Boe)
*Buada (bestående av distriktet Buada)
*Meneng (bestående av distriktet Meneng)
*Ubenide (bestående av distriktene Baiti, Denigomodu, Nibok og Uaboe)
*Yaren (bestående av distriktet Yaren)
Hver valgkrets velger inn to medlemmer til parlamentet, utenom Ubenide, som velger inn fire.
Naurus flagg

Den hvite stjerna under den gula linja på **Naurus flagg** symboliserer Naurus geografiske posisjon rett sør for ekvator. De tolv spissene på stjerna symboliserer Naurus tolv urstammer.

## Se også
*Naurus riksvåpen

## Referanser
Tor Alsaker-Nøstdahl

**Tor Ivar Alsaker-Nøstdahl** (født 19. februar 1945) er en norsk tidligere fotballspiller fra Drammen. Han spilte for Strømsgodset Toppfotball i perioden 1962–1977 og er seriemester (1970) og tre ganger cupmester (1969, 1970 og 1973) for laget. Totalt spilte han 329 obligatoriske kamper for Strømsgodset, noe som er rekord, for øvrig delt med Inge Thun. Alsaker-Nøstdahl fikk også 10 kamper for . Han ble kåret til Årets spiller i norsk fotball av *[[VG]]* i 1970, det året Strømsgodset vant både serie og cup. 

Alsaker-Nøstdahl spilte i forsvaret og var kjent for sin hurtighet. Etter karrieren har han hatt flere verv i Strømsgodset Idrettsforening, blant annet formann, og han ble i 1999 utnevnt til æresmedlem i klubben.

## Referanser




## Eksterne lenker
* Spillerprofil Strømsgodset
Günter Blobel

**Günter Blobel** (1936–2018) var en tysk-amerikansk biomedisiner. Han fikk Nobelprisen i fysiologi eller medisin i 1999 og mottok Pour le Mérite og andre utmerkelser.

## Liv og virke
### Bakgrunn
Hans familie måtte i 1945 flykte fra Schlesien fra de fremrykkende sovjetiske styrker under annen verdenskrigs siste stadier i Europa. Under flukten passerte de dn fortsatt intakte storbyen Dresden, og var kommet seg videre da byen ble bombet den 13. til 15. februar 1945 ved en av krigens mest omgattende bombeangrep. De var nære nok til å se også med seg hva som skjedde, og det gjorde et stort inntrykk på den fa åtte år gamle gutten.

Etter krigen bodde familien først i Sachsen der Blobel fikk på gymnasiet i Freiberg.

### Forsker
Etter medisinstudium i Frankfurt am Main, München, Kiel, Freiburg og Tübingen, som ble avsluttet med den medisinske doktorgrad (dr.med.) ved University of Wisconsin–Madison i 1967, ble han tilknyttet Rockefeller-universitetet i New York City og arbeidet sammen med den senere nobelprisvinner George Pallade. Han ble professor i 1992.

Hans hovedforskningsfelt var mekanismene ved den indrecellulære sortering av proteiner og søkenen etter muligheter for å opprettholde deres funksjon optimalt.

I menneskets celler fannes fortløpende en mengde livsviktige proteiner som måe transporteres ut av cellen eller til cellens forskjellige bestanddeler. Blobel oppdaget hvordan nydannede proteiner passerer in genom organellenes hyll, membraner, og hvorden de dirigeres til rett sted i cellen.

Allerede tidlig på 1970-tallet oppdaget han at nydannede proteiner har et innebygd signal som er avgjørende for at de styres til og trenger igjennom det såkalte endoplasmatiske nettverkets membran. Han viste også at lignende «adresselapper» dirigerer proteinene til cellens øvriga organeller.

De prinssiper som Günter Blobel oppdaget og beskrev har vist seg å være allmengyldige og fungerer på samme vis i gjær-, plante- og dyreceller. Flere arvelige sykdommer hos menneske forårsakes av at disse signaler og transportmekanismer ikke fungerer normalt.

Da han fikk Nobelprisen i 1999 donerte han mesteparten av beløpet, 820 000 euro, til gjenoppbygningen av Frauenkirche i Dresden, og grunnla for dette formålet foreningen Friends of Dresden.

## Priser (utvalg)
* 1999 – Nobelprisen i fysiologi eller medisin
* 1993 – Albert Lasker Basic Medical Research Award

## Referanser


## Eksterne lenker

* Rockefeller University Lab of Cell Biology
* Friends of Dresden
James Callaghan

**Leonard James Callaghan**, baron Callaghan av Cardiff, (født 27. mars 1912, død 26. mars 2005) var en britisk politiker som representerte Labour Party og som var Storbritannias statsminister fra 1976 til 1979. 

Callaghan er den eneste som har vært både finansminister, innenriksminister, utenriksminister og statsminister i Storbritannia («de fire store embetene» i det britiske politiske systemet). Callaghan var medlem av Underhuset 1945–1987. Han var statssekretær 1947–1951, finansminister 1964–1967, innenriksminister 1967–1970 og utenriksminister 1974–1976. Han arvet overraskende statsministervervet da forgjengeren Harold Wilson trakk seg.

Callaghans regjeringstid beskrives som en periode med inflasjon, streiker og sosial uro, i tillegg til uro i Nord-Irland hvor hæren måtte bistå politiet. Han kalte selv dette siste året av regjeringstiden for «The Winter of Discontent» ('Misnøyens vinter'), et sitat fra Shakespeares skuespill *Richard III*. 

Callaghan tapte parlamentsvalget mot Margaret Thatcher i mai 1979. Han fortsatte som parlamentsmedlem til valget i 1987. Samme vår var han blitt medlem av Hosebåndsordenen, senere på året ble han utnevnt til life peer som baron Callaghan av Cardiff. Han var den lengstlevende britiske statsminister da han døde i 2005, bare elleve dager etter sin kone.

## Referanser


## Eksterne lenker
* 
*
Nauru Bwiema

**«Nauru Bwiema»** («Naurus sang») er Naurus nasjonalsang. Margaret Hendrie skrev teksten, og Laurence Henry Hicks komponerte musikken. Nauru tok sangen i bruk som sin nasjonalsang i 1968.

## Naurisk tekst

## Engelsk tekst

## Norsk oversettelse
 Nauru vårt hjemland, landet vi elsker høyt,
 Vi alle ber for deg og priser ditt navn.
 I lang tid har du vært våre store forfedres hjem
 Og vil forbli det i kommende generasjoner
 Vi alle går sammen for å ære ditt flagg,
 Og vi skal glede hverandre og si;
 Nauru for alltid!

## Eksterne lenker
* instrumentalversjon av nasjonalsangen 
* Noter
Gudfjelløya

**Gudfjelløya** (sørsamisk: *Tjåehkere*) i Tunnsjøen i Nord-Trøndelag er Europas høyeste innlandsøy.  Øya har et areal på . Det høyeste punktet er Gudfjellet, , som er  høyere enn sjøen.

Øya har vært et religiøst sett viktig sted for samene. Den såkalte «Tunnsjøguden» er en stor nær-kvadratisk steinblokk på platået. Guttorm Hansen har beskrevet historikken rundt dette i en bok om *Tunsjø-guden*.

Østre Namdal reinbeitedistrikt skiftet i 2011 navn til *Tjåehkere sijte*, med henvisning til denne øya.

Gudfjelløya naturreservat ble etablert i 1981.

## Litteratur
*Guttorm Håkonsen (pseudonym for Guttorm Hansen): *Tunsjø-guden&nbsp;&ndash; Fortelling for gutter*. Arthur Rosen forlag AS, Oslo (1943). Om samegudene på Gudfjelløya.
*Roy Jacobsen: *[[Rigels øyne]].* Cappelen Damm, 2017

## Eksterne lenker
* Gudfjelløya
Innlandsøy

En **innlandsøy** er en øy som er omgitt av ferskvann. Verdens største innlandsøy i en innsjø er Manitoulinøya (2 766&nbsp;km²). Den ligger i Huronsjøen og hører til Ontario i Canada. Verdens største innlandsøy i ei elv (fluvial øy) er Ilha do Bananal i Brasil med et areal på 19 162&nbsp;km². Øya dannes av en bifurkasjon i elva Araguaia. Innlandsøya med størst befolkning er Île de Montréal med over 1,8 millioner innbyggere i provinsen Quebec i Canada.

Norges største innlandsøyer i innsjøer er Helgøya i Mjøsa (18,34&nbsp;km²) og Røssvassholmen i Røssvatnet  (17,39&nbsp;km²). Norges høyeste innlandsøy er Gudfjelløya i Tunnsjøen, som rager 454&nbsp;m over innsjøens overflate.

Helgøya blir ofte omtalt som Norges største innlandsøy. Tunøya i Sarpsborg kommune med et areal på 82&nbsp;km² over fire ganger større. Øya dannes av en bifurkasjon i Glommas nedre løp, og er Norges største øy i ei elv.

Betegnelsen «innlandsøy» blir også ofte brukt om Osterøy i Hordaland på grunn av den særegne beliggenheten. Osterøy ligger inne i en havbukt, nesten helt omsluttet av fastland og med bare en smal og kronglete passasje til åpent hav. Dette gir Osterøy et visst innlandspreg samtidig som den er fullstendig omgitt av sjøvann. Det er få eksempler på tilsvarende beliggenhet andre steder i verden. Osterøy er forøvrig Nord-Europas største innlandsøy omgitt av sjøvann.

Andre kandidater til betegnelsen «innlandsøy» i samme betydning som Osterøy kan være Ytterøya i Trøndelag (Trondheimsfjorden) og Mors i Limfjorden i Danmark.

## Referanser